
KATEKIZAM VOJNOG KAPELANA STIPANA BADRIČA 


Stjepan Badrić, kojemu neki književni historičari i u naše dane po- 
grešno daju ime Josip,! zanimljiva je ličnost u povijesti hrvatske teološke 
literature. Pripada književnim stvaraocima u duhu poslijetriđentske ka- 
toličke obnove, pribrojen je franjevačkim piscima 18. stoljeća, a njegovo 
literarno djelovanje ima svo j povod i cilj u neposrednim i stvarnim po- 
trebama onovremene čitalačke publike, 


Badrić se rodio 1687. u Drnišu; 1715. je na Visovcu pristupio fra- 
njevcima Bosne Srebrene, a od 1735. je bio član Provincije presv, Otku- 
pitelja u Dalmaciji. »Čitav život proveo je u dušobrižničkoj službi na 
mletačkoj mornarici i na kopnu«* Umro je 20. IV. 1747. u Veroni kao 
vojni kapelan." Sam spominje u svojim knjigama da mu pripada naslov 
»štioc i pripovidaoc«/“ a iz tih naslova slijedi da je stekao kvalifikaciju 
nastavnika filozofije, možda i teologije. Ti naslovi također upozoravaju 
da je Badrić stekao punu filozofsku i teološku izobrazbu, najvjerojatni- 
je u franjevačkim visokim školama u Italiji. No, nije poznato da je na- 
stupao kao predavač filozofije ili teologije na tadašnjim visokim školama 
svoje provincije u domovini, 


i Juraj Božitković je unio zabunu naslovivši svoj prikaz o Badriću ovako: »Bio-bibli- 
ografski prilog o fr, Josipu Badriću Drnišaninu« (u Nova revija, 17/1938, 548-562), 'Tu 
zabunu je prihvatio i Dušan Berić u Leksikonu pisaca Jugoslavije, sv. 1 Novi Sad 1972, 
127. 5 


7. 3. BOŽITKOVIĆ: Bio-bibliografski prilog, 549, 


8 Isto mjesio, 549-550: Badrić je u »Banco di S, Giovanni in Venezia« pohranio. svoju 
kapelansku plaću; tim novcem je plaćeno liječenje dvojice franjevaca u Veneciji, po 30 
cekina udijeljeno . dvojici Badrićeve' braće, a nmireni troškovi parnice s. makarskim' 
biskupom Blaškovićem i još svakom samostanu u Provinciji je preostalo po 10 cekina.-' 


* Te nazive sebi pripisuje na naslovnim "stranicama Ukazanja i Pravog načina, 

Tek pod kraj života objavio je 
Badrić dvije knjige. Prva je 
Ukazanje istine među Crkvom Is- 
stočnom i Zapadnom (Venecija 
1745), a druga Pravi način za 
dovesti duše virnih(h) na život vi- 
čni (Venecija 1746). Premda je u 
samom naslovu Ukazanja istakao 
da knjigu »složi i dade na svitlo- 
st... Stipan Badrić iz »Drniša«, 
ona ipak nije njegovo djelo nego 
samo latiničko izdanje knjige Zr- 
calo istine međ Crkve Istočne i 
Zapadne koju je 1716. u Veneciji 
bosančicom tiskao Bugarin Krsto 
Pejkić" Knjižicu Pravi način je 
sam Badrić priredio boraveći u Ve- 
neciji.“ Ona sadrži upute za krš- 
ćanski život, molitve i katekizam 
prva je pak knjiga značajan pri- 
ručnik domaće teološke kontrove- 
S. Badrić, Pravi noči dod rzije s pravoslavnima. Očito je da 
dodas no daronat MeihAL = osu Badrića na objavljivanje tih 

knjiga potakli dugotrajno drugo- 
vanje s vojnicima iz Dalamacije među kojima su bili i oni pravoslavne 
vjere i svećeničko služenje među njima. Sadržaji tih knjiga najvjerojat- 
nije su bili temeljni Badrićevi polozi u njegovom dušobrižničkom radu. 
Pred kraj života ih je objavio tiskom da budu pri ruci drugim vojnim ka- 
pelanima, pa i samim vojnicima. 

Nakon naslovne stranice i odobrenja za tisak sa strane cenzora pado- 
vanskog sveučilišta (1-2), knjižica Pravi način donosi himan »Dođi, Stvo- 
ritelju Duše« s pripadnom molitvom. Zatim Badrić u proslovu »Pravo- 
virnom kršćaninu« ukratko iznosi sadržaj svoje knjižice, ali također ot- 
kriva sve ono što smatra bitnim kršćanskim znanjem i ponašanjem: »Pra- 
vovirni kršćanine, imaš bogoljubno upravljati Tvoj život na službu Bo- 
žju svaki dan u jutru, u dnevu i u večer i svako u svakom mistu ljubiti, 
štovat, falit i slavit Gospodina Boga, kako našega pridobrog Stvoritelja 
i Otkupitelja zarad njegove privelike dobrote i priporučivati mu se s 
ovim razlikim bogoljubstvi, naukom kršćanskim, istomačenjem otajstvah 


_—_a. 


* Usp. J. TURČINOVIĆ: Misionar Podunavlja Bugarin Krsto Pejkić (1665,-1131.). Zagreb 
93, roajek 145. - No, već je Stipan Zlatović upozorio 1888. da je Badrić kompilator Pejki- 
evog djela, : 

# Na naslovnoj stranici Pravog načina Badrić bilježi da ju je priredio »naodeći se 
u ovom manastiru s. Frane della Vigna, ćeli(ji) 88. kod puta Križa", 

poglaviti naše s. vire, njegovim Božanstvenim, Gospinim, Anđela čuva 
oca i ostali svetih molitvam, načinom ispovidi i pričešćenja, dili vire, 
ufanja, ljubavi, skrušenja, svistij, odlukah, svetotajstvah, jakosti i trplje- 
nja duše, vrstah razboritosti, straha, jakosti; stvari koje stiču slavu kod 
Isukrsta, koje svak ima imat prema Bogu, pram sebi, pram iskrnjim, ko- 
jim se Bog smiluje, koje ne zapušta, kojim se imadu krune u raju; pro- 
mišljenjah života vičnjeg, mukah osudjeni načinah s kojim griši čeljade, 
s kojim upada u tuđe griheh; naredbe života, bukvice, uzdržanja i pod- 
nošenja. . .«(4-5). 

Badrić prati vjernika od jutra do večera pa donosi jutarnje, dnevne 
i večernje molitve. Zanimljivo je da više potiče na molitvene stavove za- 
hvaljivanja, klanjanja i kajanja negoli što nudi molitvene obrasce: »U 
jutru dakle kad se probudiš.., podigni pamet k Bogu, poznajući prive- 
liko dobro koje ti je učinio, što ti je dopustio da zdravo i mirno osvaneš. 
Zato zafaljujući mu na svakom daru njegovu... Zatim.., klekni na ko- 
lina i promisli da si prid Božanstvenim obrazom i prid očima Stvoritelja 
neba i zemlje, zato pokloni mu se ponizno s tilom i srcem... pak zafalju- 
jući mu što te je zdrava i vesela iz prošaste noći izveo..»(5). Takve moli- 
tvene stavove treba potvrditi i molitvenim obrascima, napose ponavlja- 
njem Očenaša i Zdravomarije na različite nakane. Tako treba ujutro mo- 
liti tri Očenaša i Zdravomarije na »poštenje Prisvetom Trojstvu«, pet na 
čast ranama Isusovim, sedam na spomen toliko žalosti i radosti Mariji- 
nih, tri svecu imenjaku i također na čast sv. Josipu, sv, Ani i drugim 
svecima, a na kraju valja dodati još tri Anđelu čuvaru." Tijekom dana 
Badrić očekuje da vjernici mole »krunicu Gospodinovu«, koja sađrži tri- 
deset i tri Očenaša, sedam Zdravomarija i tri Vjerovanja (65), kao i Gos- 
pinu krunicu ili sto Očenaša i Zdravomarija te sto Slavaocu (9). Navečer 
treba opet izmoliti Očenaš, Zdravomariju, Vjerovanje i Gospine litanije 
s Pozdravljenjem te molitvama svecima kao ujutro (11-12). 

Potičući na različite molitvene stavove Badrić poziva i na _misaonu 
molitvu, neovisnu o molitvenim obrascima: »Ovdi imaš razumit da mo- 
litva mnogo korisna može se činit i samom pameću; to jest ništa ne govo- 
reć jezikom nego samo promišljajuć s pameću stvari nebeske i otajstva 
Božja. Zato imaš svaki dan koju god najveću stvar s. vire promišljat. .. 
i tako ostale stvari koje se uzdrže u Nauku kršćanskom« (8). Visoke za- 
htjeve u molitvi Badrić upotpunjuje i preporukom da se svakodnevno 
sluša misa, jer »govori naučni discipuo: tko misu sliša, u oni dan biti će 
čestit u trudih, u zanatu, u putovanjih i Gospodin usnažiti će njega u tilu 
i u duši« (10). Badrić, naravno pretpostavlja da će nedjeljom i blagdanom 
svatko biti kod mise, ali upozorava oštrim riječima da u te dane jednako 
tako treba »uzdržati se od svakog službenog posla« (10) pa zato preko- 
rava one koji se u te dane zabavljaju s »trgovinam, s pijanstvi, skakanji, 
zatim govorenji i nepoštenim pivanji« (10). 

Katekizamski dio knjige počinje s naslovom »Ukazanje i istomačenje 
dvaju otajstva poglaviti naše s. vire« (12-15). Prvo otajstvo je »Bog jedan 

u Trojstvu, nadaritelj dobročinacah i pedipsaoc zločinacah«, a drugo je 
»Upućenje, muka, smrt i uskrsnuće Isukrsta Gospodina«. Nakon toga uvo- 
dnoga katekizamskog Poglavlja nastavlja Badrić »Slidjenje svega nauka 
kršćanskoga« (15) i načelno ga dijeli prema trim bogoslovskim kreposti- 
ma. Takvu diobu i obrazlaže: »Trostrukom službom dužan je čovik po- 
štenje Gospodinu Bogu na zemlji činit; to jest virom, ufanjem ljubavlju 
i ovo su tri najprva dila Nauka kršćanskog. Zato kršćanin za obslužit ka- 
ko valja ove tri stvari, dužan je znat kako slidi vas Nauk kršćanski, a na- 
vlastito otajstva poglavita naše vire: Prikrstit se, Očenaš, Zdravomariju, 
Virovanje, Zapovidi Božje, Crkvene i Svetotajstva; jer Virovanje uči nas 
što imamo Virovat, Očenaš s ostalim Mmolitvam što imamo ufat i prosit 
od.Boga, a zapovidi Božje i s. Crkve kako imamo Boga ljubit i našeg 
iskrnjega. . .« (15). ; 


Središnji dio katekizma zapravo predstavlja nabrajanje molitvenih i 
katekizamskih obrazaca (15-32). Započinje s riječima »zlamenja s, križa«, 
Očenašom, Zdravomarijom i Vjerovanjem apostolskim (15-17). Pod na- 
slovom »Istomačenje otajstvah gs Vire« Badrić je donio Atanazijev 
Simbol, premda to ne spominje (17-20). Zatim slijedi niz od Deset 
Božjih zapovijdi (20-21). Peta zapovijed među crkvenim glasi:  »Pla- 
titi desetine« (21). Navodi također: dvije zapovijedi ljubavi (21-22), 
dvije zapovijedi naravi, sedam sakramenata, tri bogoslovne krepo- 
sti, četiri stožerne kreposti koje naziva »uzdražujuće«, sedam darova 
Duha Svetoga, dvanaest plodova Duha Svetoga, sedam duhovnih 
djela milosrđa (22-23), a njima dodaje i tumačenje u kojem iznosi primjere 
dragovoljnog trpljenja: »S. Stipan Prvi mučenik kamenovanje, s. Lovri- 
nac pečenje na gradela, s. Katarina s biči bijenje, nejilo ni piće jedana- 
est danah u tamnici, kolo s oštrim noži napereno ali s kratkom njezinom 
molitvom razbijeno i s mačem odsičenje glave; S. Petar propeće strmo- 
glav na križu; i ostali svaki svoje, ali svrhu svih za naše spasenje Gospo- 
din naš Stvoritelj i Otkupitelj propeti na Križu Isus Isukrst. , .« (23). Za- 
tim nastavlja nabranjanjem sedam djela tjelesnog milosrđa, osam bla- 
ženstva, pet »čujenjah tila«, sedam »kripostih« i sedam smrtnih grije-' 
ba (24-25). Tumači samo grijehe, i to »nenavidost« (25-26). Nastavlja na- 
branjanjem šest grijeha protiv Duhu Svetomu, četiri koji vape u nebo 
i devet načina kako se upada u tuđe grijehe, tri stvari koje nas navode 
na grijeh, četri posljedne stvari, tri evanđeoska savjeta, četri stvari koje 
su potrebne za spasenje, tri moći i jakosti »duše razložite«, četiri trpljenja 
duše, tri dara koja ima duša blažena, »četiri dara koja će imati tilo sla- 
Vno«, šest »plačah duhovnih«, tri vrste razboritosti, seđam vrsta straha, 
šest vrsta jakosti, tri stvari i načina s kojih čovjek griješi (»srcem, ustim i 
dilom. Neznanjem što je manje, nestanovitstvom što je veće, zlobom ili 
s nastojanjem što je najveće«), pet stvari koje stiču slavu kod Isusa Kri- 
sta, tri stvari »koje svak ima imati prema Bogu: ljubav čistu, poslu(h) 
pravi, nasliđdovanje nepristajuće«, četiri stvari koje svak »ima imati pre- 
ma sebi: odluku pravu, misao svetu, rič dobru, dilo izvršito«, četiri stvari 

koje »Svak ima imati pram iskrnjem: pomaganje ljubeznivo, pokaranje 
razabrano, dopuštenje povoljno, podnošenje milosrdno«, četiri stvari zbog 
kojih Bog ne zapušta čovjeka: »živeće u pravednosti, boleće u pokori, 
nastojeće u mudrosti, podnoseće u ustrpljenju«, tri vrste ljudi koji zaslu- 
žuju krune u raju: »divičanstvom, naučiteljstvom i mučeništvom«, sedam 
promišljanja vječnog života i deset muka osuđenih (27-31). "Taj dio Ba- 
drić zaključuje s popisom kratkih praktičnih uputa za kršćansko pona- 
šanje (31-32). 

Katekizamski je dio Badrićeve knjižice također onaj gdje tumači bo- 
goslovne kreposti (37-39). Nakon toga donosi molitvene obrasce djela vje- 
re, ufanja, ljubavi i kajanja (39-42). Djelu skrušenja je pridodao psalam 
»Smiluj mi se, Bože« i tumačenje pokajanja u kojem razlaže razliku iz- 
među savršenog i nesavršenog pokajanja (43-44). Vrlo jasno razlaže vrste 
savjesti, ona »je peterostruka: to jest upravna, zaodljiva, dvoumna i su- 
mnjiva« (44-45). Također Badrić razlikuje tri odluke: »dilujuća, kripo- 
sna i običajna« (45-46). Nakon toga Badrić relativno opširno tumači sa- 
kramente (46-53), a onda dodaje »pet stvari potribiti za dobro se ispovi- 
dit: iskušati dušu, pokajat se od grihah, učinit odluku ne grišit, ispovi- 
dit grihe i izvršit pokoru« (53-55). Nakon što je uvrstio molitve prije i 
poslije ispovijedi (55-58), razlaže Badrić tri »stvari potribite za dobro se 
pričestit: ispovidit se [...] biti postan [...] promislit koga imaš primit« 
(58-61). Dio o sakramentima završava s molitvom prije i poslije pričesti 
(61-62). Badrić ovdje svjedoči o običaju uzimati neposredno poslije priče- 
sti vino: »Kad se donese k ustom s. hoštija, imaš ponizno usta na pole 
otvorit, jezik do donje usne pomolit i primit sa strahom s. hoštiju; a kad 
je primiš,sklopit usta, i koliko prvo progucat spustivši u prsi pak srknu- 
vši malo vina, dobro njim popravši usta, progucat. . .« (59). 

Posljednji dio knjižice Pravi način (63-94) obuhvaća molitve, i to: 
na čast pet rana Kristovih, muci Kristovoj, Gospodinovu i Gospinu kru- 
nicu, Marijine litanije, molitve marijanske i anđelu čuvaru te svim sve- 
cima, a završava s litanijama svih svetih i molitvama za mrtve. Poslje- 
dnji molitveni obrazac je himan "Tebe Boga hvalimo", a knjiga završava 
s odobrenjem za tisak sa strane generala franjevačkog reda Rafaela a Lu- 
gagnano i kazalom. 

Katekizamski dio knjige Badrić je razdijelio u dva odsjeka umetnu- 
vši »Bukvicu s. Bonaventure« (32-37). On očekuje da tu »bukvicu svak 
može znat i obslužit«. To su pravila kršćanskog života. Redovito ih dono- 
se priručnici za odgoj redovnika i redovnica, a Badrić ih je uvrstio u svo- 
ju knjigu očekujući da će ih naučiti i oni koji »ne znaju štit«. Zato svako 
pravilo počinje istaknutim velikim slovom, i to po abecednom nizu. Na 
taj način je tom »bukvicom« pružio početnicu za učenje čitanja. 

Badrićev Pravi način tako predstavlja knjigu vrlo široke namjene: 
uz pučki katekizam belarminovske tradicije, općenit u to vrijeme u ju- 
žnoj Hrvatskoj, Badrić je u nju uvrstio molitvene obrasce i niz uputa 


7. J. Božitković:; Bio-bibliografski prilog —, 551. 

za praktični kršćanski život. Molitve nemaju nikakve barokne kićenosti, 
a upute su jasne i određene. Spomenuti poticaji na samostalnu molitvu 
i razmišljanje o vjerskim istinama ukazuju da je Badrić svoju knjigu na- 
mjenio odraslim osobama. Stoga nije neopravdano Božitkovićevo mišlje- 
nje da je Pravi način namijenio Badrić »uopće vjernicima, naročito voj- 
nicima, koji su služili u mletačkoj vojsci, čiji je on bio kapelan«.? 


PRIMLJENE KNJIGE 


ŽIVAN BEZIĆ, Pastoralni rad, ll, HKD sv. Cirila:i Metoda, Zagreb, 1983, 


Knjiga Pastoralni rad drugi je dio pastoralne triologije. Pisac je ovo drugo iz- 
danje doradio vodeći račun o novijim dokumentima Svete Stolice, o reformiranom 
obredniku i novoobjavljenom kanonskom pravu. Dok je autor u prvom svesku pod 
naslovom Pastoralni radnik nastojao obraditi tematiku tko sve ima biti pastoralni 
radnik na njivi Gospodnjoj, dotle u ovoj knjizi nastoji odgovoriti na pitanje: 
»što on ima činitiže i »u čemu se sastoji posao crkvenog pastira«. 

Budući da svaki svećenik sudjeluje na svećeništvu Kristovu, koji je vršio tro- 
struku službu: učiteljsku, svećeničku i pastirsku, isti posao čeka i svakog svećenika. 
Stoga je pisac za predmet svog proučavanja uzeo: evangelizaciju ili službu riječi, 
pastoralnu liturgiju ili službu kulta, dok će diakonia ili pastirska služba biti obra- 
đena u trećem svesku pastoralne trilogije. 


Na prvim stranicama knjige pisac je obradio pojam evangelizacije te njena 
dva osnovna zadaika: navještanje Radosne vijesti (kerigma) i ostvarivanje evan. 
đelja u ljudskom životu (evanđeoska praksa). Evanđeoska se kerigma utkaje u pra- 
ksu propovjedanjem, ustavnom katehezom, misionarenjem te vršeći moralni, disci- 
plinski i asketski život. Potom su obrađena crkvena, vancrkvena i komunikacijska 
sredstva koja potpomažu proces evangelizacije. 


Pisac potom ističe da je svećenik uz svoju učiteljsku službu prvenstveno liturg, 
sabiratelj zajednice, čovjek kulta čija je srž žrtva. On je odgojitelj i njegovatelj 
liturgijskog Života župske zajednice, stoga će koristiti mjesta, vremena i svete čine 
da se što bolje shvati i uroni u liturgijski život. Sakramentalni će život biti glavno 

obilježje kršćanskog života u župskoj: zajednici. 
' Autor je zbog praktičnih razloga posvetio najviše pažnje sakramentu euhari- 
stije, pokore | ženidbe. 

Knjiga je korisna za svakog pastoralnog radnika i stoga ju je preporučljivo 
imati pri ruci u svojoj pastoralnoj biblioteci. 

55 


MIRKO VALIDŽIĆ, Filozofsko osmišljenje povijesti, I. dio: Augustin i Hegel, 
str. 80. Zagreb (Vramčeva, 12), 1983. 


Mirka Validžića, autora i izdavača knjige »Filozofsko osmišljenje  povijesti« 
nije potrebno predstavljati hrvatskoj katoličkoj javnosti. Njegova brojna djela s 
područja govorništva, teologije, filozofije, kao i s područja poezije, dobro su  po- 
znata ne samo katoličkoj već i široj javnosti. 


# Isto mjesto, 550, 

